มีอะไรกับแฟนไม่ใส่ถุงยางและหลั่งในตอนประมาณตี1ของวันที่1/1/63และจะซื้อยาคุมฉุกเฉินมากินก่อน7-8โมงเช้าของวันที่1/1/63จะท้องไหมครับ
สวัสดีค่ะ หากมีเพศสัมพันธ์เวลา 1.00 น. และได้ทานยาคุมฉุกเฉินประมาณ 7.00-8.00 น. เท่ากับได้ทานยาภายในไม่เกิน 12 ชั่วโมงหลังจากมีเพศสัมพันธ์ ยาก็จะช่วยป้องกันการตั้งครรภ์ประมาณ 95% ทั้งนี้ หากเป็นชนิดที่มี 2 เม็ดใน 1 แผง ต้องทานเม็ดที่ 2 หลังจากที่ทานเม็ดแรกไปแล้วภายในไม่เกิน 12 ชั่วโมงด้วยค่ะและหลังจากทานยาคุมฉุกเฉินไปประมาณ 1 สัปดาห์ บางรายอาจมีเลือดออกจากช่องคลอดได้ โดยอาจออกได้นาน 1-4 วัน ปริมาณอาจมากหรือน้อยก็ได้ ซึ่งเลือดที่ออกถือเป็นผลข้างเคียงจากยา ไม่ใช่ประจำเดือนจริงๆ สำหรับประจำเดือนจริงๆ นั้น ก็จะมาช้ากว่าปกติได้ค่ะ